-Հիմա մեր քաղաքը մշակութային ակտիվ կյանքով է ապրում, բայց միայն հիմա, քանի որ Գյումրին այս տարի հռչակվել է ԱՊՀ երկրների մշակութային մայրաքաղաք: Ակտիվորեն միջոցառումներ եմ անցկացնում: Բայց… կանցնի և այդ… Մշակութային մայրաքաղաքին մենք հրաժեշտ կտանք ու նորից… կտևի տևական դադար ու թմբիր: Սակայն մեր քաղաքում կան կարող և իրոք բարձր արհեստավարժությամբ աչքի ընկնող կոլեկտիվներ՝ Գյումրու պետական սիմֆոնիկ նվագախումբը (գեղ. ղեկ. և գլխավոր դիրիժոր՝ Ե. Վարոսյան), Գյումրու ժողովրդական նվագարանների պետական նվագախումբը (գեղ. ղեկ. և գլխավոր դիրիժոր՝ Ջ. Քաղցրիկյան), Գյումրու Իս. Ալիխանյանի անվան պետական տիկնիկային թատրոնը՝ Հայաստանի առաջին տիկնիկային թատրոնը, ծայրահեղ վատ շենքային և տեխնիկական անխնամ վիճակում է: Կարող եմ անթիվ, անհամար թվել: Ժամանակն է, որ իրոք մտածենք մեր մշակույթի մասին, մեր քաղաքի մասին…